|  |  |  |  |  |
| --- | --- | --- | --- | --- |
| ПРЕДМЕТ: **Engleski jezik** **za 1. razred osnovne škole** | | | | |
| УЏБЕНИК: **Smart Junior 1** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 30** | | ОДЕЉЕЊЕ**:** | | ДАТУМ**:** |
| Наставна тема: | **You and Me** | | | |
| Наставна јединица: | **4- Let’s play** | | | |
| Тип часа: | Утврђивање | | | |
| Циљ часа: | Усвајање и увежбавање језичких садржаја којима се изражавају осећања и описује физички изглед људи | | | |
| Очекивани исходи: | На крају часа ученик ће бити у стању да: – СЈ1.ОО.О.3.13 – Ученик описује особе користећи једноставне језичке форме (boy/girl, short/tall). – СЈ1.ОО.О.3.14 – Ученик поставља једноставна питања и одговара у вези са описивањем особа (Yes/No одговори). – СЈ1.ОО1.С.1.3 – Ученик примењује правила учтивости у комуникацији. | | | |
| Међупредметне компетенције: | Учење, комуникација, сарадња, естетичка компетенција, одговорно учешће у демократском друштву | | | |
| Облик рада: | Фронтални, раду пару и групи, индивидуални рад | | | |
| Наставне методе: | Комбиновани- Слушај и понови/ уради, Игровне активности, дијалошка- постављање питања и давања одговора | | | |
| Наставна средства: | Уџбеник (стр.38), радна свеска(стр.30), приручник за наставнике (стр. 56, 57); флеш картице, исечци у уџбенику (стр. 89), аудио запис на цд-у као и интерактивни ДВД. | | | |
| Корелација са другим предметима: | Грађанско васпитање | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (8 минута) | **Игра- Guess what it is!**  Након поздрављања, Н узима флеш картице са појмовима осећања и особина и лепи их на таблу. У имају задатак да запамте редослед па да затворе очи. За то време, Н скида једну од картица, а У треба да погоде која картица недостаје. Игра може бити још захтевнија тако што ће Н измењати редослед појединих картица а У треба да погоде где им је било место.  **Warm up**  Н позива једног ученика и једну ученицу, затим их представља служећи се конструкцијама: ***This is (Mary). She’s a girl. This is (Peter). He’s a boy***. Н затим помоћу картица уводи придеве ***short*** и ***tall***. Наставник показује картице, а ученици мимиком дочаравају придеве и вежбају изговор речи. | | | |
| **Главни део:**  (25 минута) | **Уџбеник- Вокабулар: Boy, girl, short, tall**  Н узима уџбеник и каже: ***Open your books at page 38. Look!*** Усмерава пажњу деце на слике у врху странице и различитом интонацијом изговара речи да У понове: ***Boy, girl, short, tall***. Н затим пушта аудио запис бр. 60 неколико пута, како би У слушали и понављали речи.  **Опционо**: Н користи интерактивни ДВД који на белој табли приказује ове речи. У гледају, слушају и понављају.  **Задатак 1: Look and listen. Then play**  Н усмерава пажњу У на 1. задатак. Н пита У да на Л1 кажу шта се на сликама дешава (деца играју игру погађања). Објашњава им да прате слике док пушта аудио запис бр.61. У слушају и прате. Н поново пушта запис са паузама како би У поновили реченице.  Н показује на девојчицу у врху странице и пита ученике ***Is she tall?*** Затим уводи конструкције ***No, she isn’t. Yes, she is***. Наставник вежба са ученицима постављање питања и охрабрује их да дају тачан одговор (показује на слику дечака у врху странице):  Н: ***Is he fat?***  **У: *No, he isn’t.***  Н потом усмерава пажњу У на страну 89 у уџбенику – Н упућује ученике да изрежу картице. Н затим дели ученике у парове да разговарају о картицама. Ученици у пару постављају питања и одговарају на њих:  ***У1***: ***Is it a boy? У2:No, it isn’t.***  ***У1:Is it a girl? У2: Yes, she is.***  Н их обилази и прати њихов рад. Помаже У којима је потребна помоћ.  Н потом бира једног У да изађе испред табле, изабере једну картицу коју нико неће видети. Остали У треба да му постављају питања док не погоде ко је. У који погоди је следећи да бира картицу и да одговара на питања осталих У са ***Yes*** или ***No*.** | | | |
| **Завршни део:**  (12 минута) | **Радна свеска- Listen and trace a tick (√) or a cross (X)**  Н узима радну свеску и каже ***Close your books and open your workbooks at page 29. Look at the pictures****-* руком показује на слике и пита (показујући на слику бр.1): ***Is he tall?*** У одговара: ***No.*** Н исправља У и каже: ***No, he isn’t.-*** сви У понављају израз. Н поставља питање за сваку слику да У одговоре. Даје упутство У да ће чути слична питања и да треба да означе тачан одговор. Н узима оловку и прелазећи преко тачкица каже ***Listen and trace a tick or a cross.*** Поставља питање У шта треба да ураде како би проверио да ли су сви схватили упутство. У објашњавају. Н пушта аудио запис бр.62 неколико пута. У чекирају слике. Потом у паровима проверавају тачне оговоре. Када заврше, Н прозива У да дају одговоре за сваку слику:  **Н: *Is he tall? (слика 1)***  **У: *No, he isn’t.***  **Н: *Is she happy? (слика 2)***  **У: *Yes, she is.***  **Н: *Is he short? (слика 3)***  **У: *No, he isn’t.***  **Н: *Is he sad? (слика 4)***  **У: *Yes, he is.***  **Опционо**: Н користи интерактивни ДВД који приказује овај задатак. Када У дају одговор, Н кликом на слику обележава тачан одговор како би У били сигурни да су исправно урадили задатак.  У потом вежбају задатак у паровима да поставе питање и дају одговор. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |