|  |  |  |  |  |
| --- | --- | --- | --- | --- |
| ПРЕДМЕТ: **Engleski jezik** **za 1. razred osnovne škole** | | | | |
| УЏБЕНИК: **Smart Junior 1** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 26** | | ОДЕЉЕЊЕ**:** | | ДАТУМ**:** |
| Наставна тема: | **You and Me** | | | |
| Наставна јединица: | **4a- Numbers from 6 -10** | | | |
| Тип часа: | Oбрада | | | |
| Циљ часа: | Учење и увежбавање бројева од 6 – 10 и језичких садржаја који се односе на изражавање година старости (узраста). | | | |
| Очекивани исходи: | На крају часа ученик ће бити у стању да: – СЈ1.ОО1.О.1.6 – Ученик препознаје и именује бројеве до 10. – СЈ1.ОО1.О.1.7 – Ученик разуме једноставна питања о количини и одговара најједноставнијим средствима. – СЈ1.ОО1.О.1.2 – Ученик разуме и одговара на једноставна питања личне природе (нпр. године). | | | |
| Међупредметне компетенције: | Учење, комуникација, сарадња, одговрно учешће у демократском друштву | | | |
| Облик рада: | Фронтални, раду пару и групи, индивидуални рад | | | |
| Наставне методе: | Комбиновани- Слушај и покажи/ понови/ уради/ певај, Демонстартивни- коришћење флеш картица, Игровне активности | | | |
| Наставна средства: | Уџбеник (стр.32, 33), радна свеска(стр.26), приручник за наставнике (стр.50, 51); аудио запис на 1.цд-у као и интерактивни двд. | | | |
| Корелација са другим предметима: | Математика | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (8 минута) | **Revision**  Н подсећа У на бројеве од 1- 5- лепи флеш картице са бројевима на табли и пушта песмицу- аудио запис бр.13 (уџбеник стр.7). У слушају и певају песмицу.  Н наставља низ на табли са бројевима од 6 до 10 (лепи флеш картице) и чита У бројеве да слушају и понављају. Н различитом интонацијом и јачином гласа именује бројеве како би У имитирали и понављали. Пита У ко је довољно храбар да самостално именује све бројеве са табле и то прво у низу од 1 до 10, затим обрнуто од 10 до 1, па на крају случајним избором бројева. Н охрабрује У да се јаве и помаже им тамо где је то потребно. | | | |
| **Главни део:**  (30 минута) | **Уџбеник- Вокабулар: Six, seven, eight, nine, ten**  Н узима уџбеник, обраћа се У и каже ***Open your books at pages 32 and 33. Look at numbers: six, seven, eight, nine, ten.*** Н показује бројеве у врху 32. стране и изговара их полако, да би У наставили и сами изговорили све речи. Н пушта аудио запис бр. 49 како би У слушали и понављали речи везане за чланове породице.  **Опционо**: Н користи интерактивни ДВД који у крупном плану приказује бројеве како би У лакше видели бројеве.  **Задатак 1- Listen and sing.**  Н каже ***Look! Who’s this?(показује на Бети и Рона)*** У: ***Betty and Ron!***  Н пита У да на Л1 објасне где се Betty налази. У одговарају: у забавном парку. Н показује на балоне које Бети и Рон држе и пита У које су боје: ***What colour is balloon number 6? У: red!*** Н потврђује одговор, али користи израз који У треба да понове и користе као одговор за остале балоне***:Yes, balloon number six is red.***  ***Решење***: ***Balloon number seven is yellow, balloon number eight is blue, balloon number nine is green and balloon number ten is blue.***  Н затим каже У да ће сада слушати песмицу; пушта аудио запис бр.50 онолико пута колико је то У забавно да слушају и певају. Поново пушта запис са паузама како би У слушали и понављали нове изразе који се односе на питање колико имате година.  **Опционо**: Н користи интерактивни ДВД како би приказао целу страну уџбеника на белој табли. Пушта овај задатак у виду краћег анимираног филма како би У гледали, слушали и певали песмицу.  **Задатак 2- Listen and circle.**  Н усмерава пажњу У на задатак бр. 2- на бројеве у облику свећица да их У именују и да кажу које су боје. Такође их пита шта ти бројеви- свећице представљају. У говоре да је у питању колико ко има година. Н уводи израз из песмице: ***How old are you?*** питајући неколико У који одговарају на питање са нпр. ***seven!*** Н их исправља и каже ***I’m seven*** да У понове тачан израз. Затим им даје упутство за 2. задатак. Објашњава им да ће слушати и заокружити један од два броја на свакој слици. Н пушта аудио запис бр. 51 да У слушају и заокруже тачан број.  **Одговор: *1) six, 2)ten, 3)two, 4)seven.***  Н два пута пушта запис. У најпре у пару проверавају тачне одговоре, а потом именују.  **Опционо**: Интерактивни ДВД показује задатак 2, на одговор У, Н кликом означава тачне одговоре како би У били сигурни да су исправно урадили задатак. | | | |
| **Завршни део:**  (7 минута) | **Задатак 3- Play**  Н показује на 3. задатак у уџбенику и пита У шта се на слици дешава. Н објашњава У да ће играти игру ***Circle the number!*** Н дели таблу на два дела и у оба дела насумице уписује бројеве од 1 до 10. Затим дели У у два тима. По један У сваког тима треба да изађе испред табле и да заокружи број који Н именује. У који први заокружи тачан број добија поен за свој тим. Игра се понавља док сви парови не учествују. Тим који освоји највише поена, побеђује.  **Радна свеска- Задатак 1- Count and match**  Н узима радну свеску и каже ***Close your books and open your workbooks at page 26. Look! More balloons*** *-* руком показује на слике балона у првом задатку и даје упутство У да треба да повежу балоне са бројевима. Узима оловку и каже ***Match the balloons with the numbers! How many balloons do we have- one, two, three, four, five, six..Ѕix balloons.*** Поставља питање У шта треба да ураде како би проверио да ли су сви схватили упутство. У објашњавају. Следи самостални рад. Н обилази и прати рад У. Када повежу, У најпре проверавају у паровима, а затим Н проверава шта су повезали. Показује на слику 1 и пита: ***Who would like to tell me how many balloons there are?*** У одговарају: ***six!*** Тако за преостале четири слике: ***2) nine, 3) ten, 4)seven, 5) eight.***  **Домаћи задатак- Радна свеска- Задатак 2: Draw candles, colour and say, I’m six.**  На крају часа, Н задаје домаћи задатак- У треба да нацртају онолоко свећица на торти колико имају година и да обоје слику, стр.26. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |