|  |  |  |  |  |
| --- | --- | --- | --- | --- |
| ПРЕДМЕТ: **Engleski jezik** **za 1. razred osnovne škole** | | | | |
| УЏБЕНИК: **Smart Junior 1** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 49** | | ОДЕЉЕЊЕ**:** | | ДАТУМ**:** |
| Наставна тема: | **My body** | | | |
| Наставна јединица: | **Revision 6, Test 6** | | | |
| Тип часа: | Провера | | | |
| Циљ часа: | Утврђивање појмова и израза везаних за делове тела и физички опис. | | | |
| Очекивани исходи: | По завршетку часа ученици ће бити у стању да: – СЈ1.ОО1.О.1.22 – Препознаје и именује делове тела и изразе повезане са физичким описом. – СЈ1.ОО.О.3.14 – Размењује једноставне информације у вези са познатим темама (Yes/No одговори на опис). – СЈ1.ОО1.О.1.4 – Разуме једноставна упутства током провере (Listen and tick/circle/number). | | | |
| Међупредметне компетенције: | Учење, комуникација, сарадња | | | |
| Облик рада: | Фронтални, индивидуални и групни рад, рад у пару | | | |
| Наставне методе: | Вербалне- усмено излагање, Комбиновани- Слушај и уради, Игровне активности | | | |
| Наставна средства: | Уџбеник (стр.59), Радна свеска (стр. 48), приручник за наставнике (стр 86, 87, 91,145); табла, свеска, фотокопирани материјал и аудио запис на ЦД-у. | | | |
| Корелација са другим предметима: | Свет око нас | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (15 минута) | **Warm up**  Н узима неколико цртежа чудовишта које су У нацртали претходног часа. Лепи их на таблу и прозива У да их опишу. Потом бира једног У да изађе пред таблу и изабере један цртеж. Остатак одељења треба да погоди о ком цртежу је реч тако што постављају питања ***Has it got...?*** У који је испред табле одговара на питања са ***Yes*** или ***No.*** У који погоди, следећи бира цртеж.  **Радна свеска- Задатак 1: What’s next? Match and say**  Н узима радну свеску и каже ***Open your workbooks at page 48. Look at the body parts! What can you see?*** Н прозива У да именују делове тела на сликама. Потом објашњава да треба да повежу низ са одговарајућим делом тела. У раде у пару, договарају се и покушавају да одгонетну који део тела следи и повежу га са низом. Следи провера одговора.  ***Решење: 1- ears, 2- nose, 3- legs, 4- feet, 5- toes.*** | | | |
| **Главни део:**  (15 минута) | **Уџбеник- Задатак 1: Listen and tick (√)**  Н узима уџбеник и каже ***Оpen your books at page 59. Look at the pictures****-* руком показује на слике и пита У да опишу сваку слику. Н: ***Look at the girl in picture 1? Has she got a big nose?*** У: ***No!*** Н исправља и каже ***No, she hasn’t,*** како би У поновили. Н поставља слична питања за сваку слику и охрабрује У да одговоре са ***Yes, he/she/it has,*** или ***No, he/she/it hasn’t.*** Потом даје упутство У да ће чути слична питања и описе и да треба да штиклирају одговарајућу слику. Н каже ***Listen and tick the correct picture.*** Поставља питање У шта треба да ураде како би проверио да ли су сви схватили упутство. У објашњавају. Н пушта аудио запис бр.30 неколико пута. У чекирају слике. Потом у паровима проверавају тачне оговоре. Када заврше, Н прозива У да дају одговоре за сваку слику.  ***Решење: 1- first picture, 2- second picture, 3- first picture, 4- second picture.***  **Опционо**: Н користи интерактивни ДВД који приказује овај задатак. Када У дају одговор, Н кликом на слику обележава тачан одговор како би У били сигурни да су исправно урадили задатак.  У потом вежбају задатак у паровима да поставе питање и дају одговор. | | | |
| **Завршни део:**  (15 минута) | **Test 6**  Н дели У фотокопију стр.145 из наставничког приручника. Даје упутства шта треба урадити у сваком задатку али да прво сваки ученик на линији напише своје име и презиме.  **Задатак 1- Listen and number (1- 4)**  Н даје упутства да треба да слушају и обележе одговарајућу слику бројевима од 1 до 4. Н пушта аудио запис бр.32 два пута. У слушају и обележавају.  ***Решење: 1.third picture, 2.last picture, 3.first picture, 4.second picture***  **Задатак 2- Listen and circle**  Н показује на појмове у 2. задатку и даје упутства да слушају како би заокружили тачан појам . Н пушта аудио запис бр.33 два пута.  ***Решење: 1- second picture, 2- first picture, 3- first picture, 4- first picture, 5- second picture, 6- second picture.***  **Задатак 3- Listen, look tick (√) or cross (X)**  Н каже ***Look at the picture of a rabbit! Listen and put a tick or a cross!*** Н даје упутство У да ће за сваки број да чују питање и одговор. Ако је одговор потврдан, треба да штиклирају, у супротном, да упишу ***x***. Н пушта аудио запис бр.34 два пута. У чекирају слике.  ***Решење: 1.* √,  *2. X, 3. X*,4. √.**  Н скупља тестове- постигнућа касније бележи у својој евиденцији. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |